Diari Oficial de la Generalitat Valenciana


Sumari del DOGV 5532, del 12-06-2007 (2007/7613)

Informació pública del Projecte de Reparcel·lació de la Unitat d'Execució B-2 del Pla General d'Ordenació Urbana de Burriana.
-----------------------------------------------------------------------------------------------------------------------------

### Dades del document

Número de DOGV
:   5532

Data del DOGV
:   12-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7613


Data del document
:   30-05-2007

Organisme emissor
:   Urbasur Siglo XXI, SL

Tipus de document
:   Informació Pública

Informació pública del Projecte de Reparcel·lació de la Unitat d'Execució B-2 del Pla General d'Ordenació Urbana de Burriana. [2007/7613]  
La mercantil Urbasur Siglo XXI, SL, en la condició d'urbanitzador de la unitat d'execució B-2 del Pla General d'Ordenació Urbana de Burriana, ha presentat davant de l'Ajuntament de Burriana el Projecte de Reparcel·lació Forçosa de la indicada unitat d'execució B-2, complint el que disposa el conveni urbanístic subscrit, i en virtut de les facultats que li conferix l'article 177 de la Llei 16/2005, de 30 de desembre, Urbanística Valenciana (LUV), en relació amb l'article 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial Urbanística de la Generalitat Valenciana (ROGTU), sotmet a informació pública el Projecte de Reparcel·lació Forçosa de la Unitat d'Execució B-2 del Pla General d'Ordenació Urbana de Burriana.  
Amb caràcter previ a la redacció del projecte de reparcel·lació dels terrenys, l'urbanitzador va comunicar l'aprovació del corresponent programa d'actuació integrada, fefaentment i individualment als interessats, i hi va incorporar els continguts establits en l'article 166 de la LUV.  
A l'efecte previst en els articles 177 de la LUV i relacionat 416 del ROGTU, s'ha depositat una còpia de la documentació presentada en la notaria d'Ana Valdivielso Gago, sítia a Burriana, carrer Encarnació, 26 A, baix, per a la protocol·lització i l'exposició pública.  
Prèviament a la publicació d'este edicte, en compliment del que establix l'article 416 del ROGTU, s'ha procedit a la remissió de notificació als interessats.  
Dins del termini d'un mes a partir de l'endemà a la publicació del present anunci en el Diari Oficial de la Comunitat Valenciana, els interessats podran comparéixer a la dita notaria, o a l'Ajuntament de Burriana, sempre en horari d'atenció al públic, a fi de consultar la documentació que integra el projecte de reparcel·lació, així com obtindre a càrrec seu còpia total o parcial de l'acta, i presentar al·legacions.  
Dins del dit termini d'un mes podran presentar-se al·legacions indistintament a la notaria de Burriana d'Ana Valdivielso Gago, per a la incorporació a les actuacions o en l'Ajuntament de Burriana, Departament d'Urbanisme, de conformitat amb el que disposa l'article 134 de la LUV.  
D'acord amb el que disposa l'article 174, 7 i 8 de la LUV, durant l'exposició al públic de la reparcel·lació, a fi d'evitar el proindivís, els interessats podran efectuar formalment, de conformitat amb allò que s'ha previst en el dit article, requeriments recíprocs per a substituir les quotes de condomini previstes en el projecte amb indemnitzacions en metàl·lic.  
De conformitat amb el que preveu l'article 172.3 de la LUV, els propietaris o els titulars de drets afectats estan obligats a exhibir els títols que posseïsquen i declarar les situacions jurídiques que conega i afecten les seues finques. L'omissió, l'error o la falsedat en estes declaracions no podran afectar el resultat objectiu de la reparcel·lació, però si s'observara dol o negligència greu, podrà exigir la responsabilitat civil o penal que corresponga.  
L'urbanitzador podrà qualificar com de propietat desconeguda aquelles finques respecte a les quals l'amo no aportació títols i la seua titularitat no resulte acreditada per altres mitjans de conformitat amb el que preveu l'article 402.7 del Reglament d'Ordenació i Gestió Territorial i Urbanística.  
Igualment, cal assenyalar que es concedirà audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.  
El present edicte complix també amb la funció de notificació a l'efecte previst en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte als titulars desconeguts, així com respecte a aquells de domicili desconegut, i aquells als qui, s'ha intentat la notificació i no s'ha pogut practicar esta.  
Burriana, 30 de maig de 2007.- L'Administrador únic d'Urbasur Siglo XXI, SL: Enrique Granell Doñate.